שיחת משתמש:Eranb/ארכיון 11 – ויקיפדיה
שיחת משתמש:Eranb/ארכיון 11
1 שדה דב - ההיסטוריה
2 הקייס
3 נא ראה
4 מה עם קצת שיקול דעת?
5 ויקיפדיה:מדיניות החסימה
6 ויקי קנפו
7 חסימה?
8 Hey And Hi, Man
10 אמירקיט
11 הוספת שפות לערך שלי
12 רוברט נוקס
13 ירושלים דליטא
14 פושקין
15 עריכה זה תהליך סלקטיבי
16 גדודי התשעים
17 תשים לב לשינוי בדיון מחיקה
18 תשים לב לשינוי בדיון מדיניות
19 מה עם הפרדת הערכים?
20 מחיקת תמונה
שדה דב - ההיסטוריהעריכה
הוספתי לערך שדה דב, בחלק על ההיסטוריה של השדה, פרטים שאספתי. מאחר ונעזרתי כנראה במקורות השונים משלך, יש חשש לסתירות וכפילויות. אודה לך אם תערוך ניפוי.
בברכה, אדר 17:54, 18 מאי 2005 (UTC)
הקייסעריכה
שלום ערן ב,
שמתי לב לחלק מדף המשתמש שלך שמדבר עלי (משתמש:Eranb#הקייס). ובכן, נכון שדף המשתמש הוא שטח אישי ופרטי וכעקרון לא אכפת לי מה כותבים עלי בדפי משתמש, מזנון או דפי השיחה. במקרה שלך זה שונה, כי אני מעריך אותך ודעתך חשובה לי. אם יש לך משהו להגיד לי, אנא תגיד. אני מבקש ממך למחוק את הפסקה הזאת כי היא מפריעה לי. תודה. גילגמש • שיחה 11:08, 19 מאי 2005 (UTC)
הפסקה הזו יכולה לשמש לך כתזכורת לכל מני דברים שלא היית צריך לעשות. אני אהפוך אותה להערה בינתיים. ערןב 11:54, 19 מאי 2005 (UTC)
ובכן, אציין שדעתי שונה מדעתך. אכה גם על חטא, נהנתי לחסום את גרטל. הבחור עיצבן אותי עד מאוד, וראו מה הפלא - אין גרטל, אין ערכים על פואה למינהם ואין גם נסיונות להפוך את ויקי לשופר של המתנחלים. בעזרתו של דוד שי התגברנו על נסיונות להציג את ביבי בתור השטן של המדינה שעושק את העניים וכו. הפעם הסתדרנו בלי חסימה כי המשתמש לא היה עקשן כל כך. אני מקווה שהוא יזנח את דרכיו הפולמוסיות ויתאקלם אצלנו. יש להאבק במשחיתים מן השמאל והימין ולא להכנע להם. אחרי 2-3 הערות, אפשר לדעתי לחסום את המשתמש גם אם הוא רשום. מה גם, לא רק אני הערתי לגרטל וזה לקח הרבה יותר מ2-3 הערות. מה שכן, רב מפעילי המערכת רכי לבב וחוששים לפגוע ברגשותיו של החסום ואילו אני חושש מהפגיע של אותו מתשתמש בכלל הוויקיפדים וכשעומד מולי השיקול של פגיעה באדם אחד לעומת פגיעה באנשים רבים, השיקול האחרון הוא המכריע בעיני. לגבי הבוט - בלאו הכי זה ידרס על ידי קוסטלו, אז למה לתת לי לסבול? אגב, פניתי למשתמש הפורטוגזי שמפעיל אותו והבטחתי לטפל בזה בעזרת הבוט של קוסטלו. זה יעשה בהפעלתו ההבאה של הבוט. לגבי נהלים, ראה את תשובתי בדיון אודות הגבלתו ואיך הוא משרת את החופש (הנה לינק - ויקיפדיה:הצעות לפיתוח התשתית#בוט עידכון קישורים. אם אני טועה, ואני אכן טועה לפעמים (מה לעשות לא כולם חסינים כמו בן טבע) הרי אלו טעויות בתום לב וכל רצוני הוא טובתה של ויקי. גילגמש • שיחה 12:07, 19 מאי 2005 (UTC)
גילגמש - לדעתי, כפי שכבר ציינתי, אתה טכנוקרט מדי, מנצל את סמכויות מפעיל המערכת באופן לא זהיר (הערות חסימה כ"מעצבן אותי" שלך הם אסון - מה זאת אומרת מעצבן אותך? ואם אתה מעצבן אותי, אני אחסום אותך?), נכנס ל"תקלים" מיותרים עם משתמשים, ופועל בניגוד לרוח הוויקיפדיה. מה שאתה רואה כרכות לבב אני רואה כהשתלטות שלך על משהו שלא שייך לך תוך ניצול סמכות שהוענקה לך (ויכולה גם להלקח). הבעיה היא לא שאתה טועה. הבעיה היא שאתה לא לומד מהטעויות שלך. לגבי הסיפא שלך, כבר נאמר ש"שמור אותי מאוהבי, ומשונאי אשמר בעצמי". לתשומת לבך. ערןב 12:15, 19 מאי 2005 (UTC)
המ.. אני מעיר את זה בהומור מסוים, כי ברור שהמשחית מהעצבן אותי. בד"כ אני רושם "משחית" או "מעלה ערכי זבל". אני חושב שאני פועל בדיוק לפי רוח הוויקיפדיה - נקודת מבט נייטרלית. אני עצמי משתדל שלא להביע את דעתי ואף נמנע מעריכת מאמרים בהם יש סיכוי סביר שארצה להכניס את דעתי. טכנוקרטיה מצידו של מפעיל אחד בריאה נוכח השאיפה לאנרכיה שיש פה כמעט לכולם. נהלים הם דבר חשוב. הם השומרים על הקטן מפני הגדול והחזק. כל סמכות בוויקי יכולה להלקח, אבל אם תיהיה הצבעה על הסרת השראת המפעיל ממני, אני בטוח שאני זוכה לרב גורף. חוץ מזה, אם נוהל מסוים נקבע, יש לכבד אותו. אי אפשר להתעלם ממנו כאילו איננו קיים. אני חושב שמידת האנרכיה של ויקי רבה מדי ורצוי לצמצמה. אנרכיה איננה חופש. אנרכיה היא כפיה ולכן עדיף למתנה עם מעט חוקים ותקנות. גילגמש • שיחה 12:24, 19 מאי 2005 (UTC)
תמשיך ככה, ותראה איך לאט לאט לא ישארו כאן מפעילי מערכת חוץ ממך. גדי כבר כמעט לא מופיע כאן יותר, כך גם eman, ואולי אם זה ימשך גם אני אמוג לי אט-אט לתוך הערפל. תהיה לך אינציקלופדיה משלך. איזה יופי. באותה הזדמנות קרא שוב את הפסקה הראשונה שלי בדף המשתמש. אמנם לא קראתי את "כמעיין המתגבר" של איין ראנד, אבל אני מתחיל יותר ויותר להבין הגיבור שלה, האווארד רורק. ערןב 12:42, 19 מאי 2005 (UTC)
זה לא נכון. אלמוג עדיין איתנו וגם דוד שי פה. ג'ון דו חוזר לעתים. אני לא חושב שבגללי מפעילים אחרים מדירים את רגליהם מוויקי. הרי לא קניתי את המשרה של המפעיל ואיננה שלי. אני לא מונע מאיש להשתמש בהשראת המפעיל שלו לפי מיטב הבנתו. גילגמש • שיחה 12:44, 19 מאי 2005 (UTC)
תסלחו לי (או שלא, זה לא יעזור לכם) על התערבותי הבוטה בדיון הפרטי שלכם. ערן: כמו שצריך אומץ בעריכה (ואם אתה לא מבין למה, אני אסביר לך בפירוט בהזדמנות), צריך גם אומץ בשימוש בסמכויות המפעיל. ניתנו לך כלים ביד? הם ניתנו על מנת שתשתמש בהם. אני לא מסתיר את תמיכתי בגישתו של גילגמש בטיפול במשחיתים אנונימיים ומשחיתים רשומים, אבל מי מפריע לך לשחרר חסימה של גילגמש שאינה מוצדקת בעיניך? אתה חושב שאתה צודק? אתה חושב שזה חשוב? פעל! שחרר, פנה לבוררות, העלה להצבעה, מה אכפת לך? אתה תמיד תנצח את גילגמש, הוא הרי בעמדת מיעוט פה.
כמו כן אני תמה על האיום ב"הדרת רגליים". אולי הגיע הזמן להפסיק להשתמש בו? יש חופשת ויקי. רע לך? קח חופשה.--עמית 14:30, 19 מאי 2005 (UTC)
אם הייתי יודע לטינית הייתי אומר:nulla gilgamesh nulla wikipedia
אין ויקיפדיה ללא גילגמש. גילגמש עושה את העבודה השחורה מול המשחיתים, וכך, באופן פרדוקסלי, מאפשר ליפי הנפש את המותרות של הליברליות. בדומה לביבי שאחרי שעצר את הפיגועים והם כבר לא היו "אישיו", הוויכוח הציבורי התמקד ב"התנהלותו" שש"ז 14:56, 19 מאי 2005 (UTC)
מסכים עם עמית ושש"ז (פרט לעניין ביבי, למה צריך לתקוע אותו בכל מקום?). גילגמש עושה את העבודה שאנחנו צריכים לעשות ולא עושים. מי שלא עושה לא טועה. גילגמש תמיד בקו החזית וסופג אש מכל הכיוונים. אנחנו יכולים ליצור יצירות תוכן נפלאות, אבל גילגמש הוא זה שמונע מהן להיות מושחתות ולקבל פתאום תוספות אנונימיות ואחרות שלוקחות אותן לכל מיני כיוונים (וראו את שיחה: ל"ג בעומר. לקח לנו שלוש פעמים שגילגמש שחזר את הערך עד שאני, שש"ז ומלח השמים שמנו לב שמישהו מנסה לסחוב את הערך לכיוון הרצאה על הקבלה לפי משנת הרב ברג). נכון שהוא יכול להיות לפעמים יותר סבלני ויותר נחמד, אבל האם הדבר לא נכון לגבי כולנו? אלמוג 16:02, 19 מאי 2005 (UTC)
(לא יכולתי להתאפק. למקרה שמר רביד או מר ש. גרשון בקהל הקוראים) שש"ז 19:49, 19 מאי 2005 (UTC)
כיוון ששמי הוזכר בנושא, אני מפנה אתכם לראות את שיחת משתמש:גילגמש/ארכיון מאי 2005#מונולוג. עדיין טרם סיימתי את הבדיקה שהזכרתי בשיחה ההיא ולכן אין לי כרגע מה להוסיף על דברי שם. מלח השמים 22:05, 19 מאי 2005 (UTC)
שתי תגובות ובהן תובנות שראוי שיופנמו: לשש"ז: יכולת בהחלט להתאפק. וזאת מכיוון שא. למה סתם לעצבן אנשים? ב. רביד או גרשון אינם בקהל הקוראים. הם לא מכירים את דרכי ההתנהלות של הקהילה, ומכאן גם נובעת התנהגותם. אני רוצה לתת פה טיפ גם לגילגמש וגם לשש"ז: משתמש רשום ביצע עריכה שלא נראית לכם? אל תיגעו. תכתבו לו שהעריכה אינה סבירה (ולמה), ותפנו אותו שיתעסק בערכים פחות בעייתיים. אחרי שבוע תבטלו את עריכתו. מה איכפת לכם? הוא ממילא לא יודע לעקוב אחרי ערכים. למלח השמים: קראתי. אני (די כרגיל) תומך דווקא בגישתו של גילגמש: אל תייחס לו מחיקה גורפת של שינויים אנונימיים. אבל אם למשתמש אנונימי יש היסטוריה של השחתות, ואז פתאום עריכה "לגיטימית", כדאי למחוק גם אותה. מה זה כדאי? עריכות לגיטימיות של משחיתים עם היסטוריה מאותתות לנו על דבר אחד: יש לבדוק את הערך בשבע עיניים, היות והושתלו שם השחתות שלא תפסנו. אל תהיו תמימים: משחית זה משחית זה משחית.--עמית 05:51, 20 מאי 2005 (UTC)
איני תמים כיוון שהחיים לימדו אותי דבר או שניים בנושא. וגם לא ייחסתי מחיקה גורפת, כיון שטרם סיימתי את הבדיקה שלי (בעיקר מסיבה של מגבלת זמן). אך יש לי התרשמות די מבוססת - אם כי לא מספיק מבוססת עדיין - שהאצבע על הדק השחזור קלה מדי. ואיני מתייחס למשחיתים מהסוג שציינת בדבריך. ואני מתייחס לתרומות מובהקות ששוחזרו ושהשיחזור פגע בטובתה של ויקיפדיה. אני רואה שלוש סיבות להמנע משיחזורים בלתי מוצדקים:
הפסד מידע שנתרם.
הכנסת שיבושים לשוניים ותוכניים לערכים.
פגיעה בכבוד התורמים שתרומתם שוחזרה.
הסיבה השלישית היא החשובה בעיני אף למעלה משתי הסיבות האחרות. כיוון שמלבד פגיעה בלתי צודקת בגולשים שאינם זכאים לזה, פגיעה זו עלולה לסלק מכאן ויקיפדים פוטנציאלים שכבר הגיעו אלינו ותרמו. עד שאנו מוגיעים את עצמנו וטורחים בדרכים שונות על גיוס וקיפדים, הבא נשמור על אלו שמצטרפים. ודאי וודאי שנימנע מלסלק אותם. המשפט "כבדהו וחשדהו", טוב כאשר מתקיימים שני חלקיו.
דברי מכוונים לכולנו: כל תורם ולו אף אנונימי עשוי להיות בעתיד ויקיפד בעל תרומה חשובה ביותר - אחד כזה עשוי בעתיד אף להיות ממנטרי דף השינויים האחרונים - וממש מתבקש לשמור על תרומותיו ועל כבודו ובדברי אני מתייחס לאינטרס של ויקיפדיה בלבד. שבת שלום, מלח השמים 14:10, 20 מאי 2005 (UTC)
ערן, עם כל הכבוד, ואכן יש, הפיכת עמוד המשתמש שלך לאוסף עדויות כלפי משתמש אחד צורמת בעיני. לא עדיף לדון עימו ישירות בדברים שמפריעים לך? זה אומנם לוקח זמן, אבל למדתי שבסופו של דבר הוא מקשיב. דורית 22:39, 22 מאי 2005 (UTC)
לצערי כבר דנתי עם המשתמש הנ"ל לא פעם אחת, בלשון המעטה, ולא רק אני, וזה לא עזר. לא נותר לי אלא לאסוף את העדויות, למען יראו כולם, ולהגיש אותן לכשיצטברו לכדי תמונה כוללת שמציגה את השימוש לרעה שעושה המשתמש, גם אם הוא חושב שהוא פועל לטובת הוויקיפדיה, בסמכויות שהופקדו בידיו, ונזקן גדול מתועלתן. ערןב 22:41, 22 מאי 2005 (UTC)
נראה לי שעדיף שלא אמשיך בדיון, ממילא לא אוכל לשנות דעתך, וזכותך לשנות את דף המשתמש שלך כראות עיניך. דורית 22:49, 22 מאי 2005 (UTC)
יש לי הצעה מהפכנית בשבילך, ערן ב. למה שלא תציע להדיח אותי מתפקידי? לא יותר קל מאשר לאסוף ראיות למינהן? גילגמש • שיחה 22:52, 22 מאי 2005 (UTC)
לשם כך אני אוסף את הראיות. ערןב 22:53, 22 מאי 2005 (UTC)
טוב, לא אפריע לך אם כך. בהצלחה. גילגמש • שיחה 22:54, 22 מאי 2005 (UTC)
אני לא רוצה שגילגמש יודח אבל רוצה שיפעל תוך ידיעה שאוספים עליו ראיות.
אורי מוסנזון 22:59, 22 מאי 2005 (UTC)
ואני אולי תמים, אבל אני הייתי רוצה שאולי הוא ייקרא את כל ה"ראיות" ואולי ייקרה נס והוא יפנים אותן.
ובאשר לי, בלי ספק שהרבה ממה שגילגמש עושה מעלה את רמת עצבנות הויקי שלי (שהמפלס שלה גורם לי לאחרונה להיות פה פחות ופחות). לא אחת כשאני רואה שחזור של גילגמש אני מסתכל לראות מה הוא עולל הפעם, והאם השחזור מוצדק (כמו שקורה ברוב המקרים), או שהוא עוד משהו פזיז, אם לא לגמרי מוטעה ומזיק (מה שקורה במיעוט המקרים, אבל למרבה הצער זה מיעוט לא מבוטל כלל וכלל). eman 00:52, 23 מאי 2005 (UTC)
אני חושב שהוא צריך להיות מודח, ולו רק בגלל שהוא חוסם משתמשים ומוחק דברים בגלל סיבות אישיות. הוא חוסם את כל מי שכותב עליו ביקורת. מעניין כמה דקות ייקח עד שהוא יחסום גם אותי? 217.132.95.228 23:04, 22 מאי 2005 (UTC)
ואני חושב שלאף אחד לא אכפת מה אתה חושב. אפילו לא לי. זה שגילגמש לא היה צריך לחסום אותך, לא אומר שאתה לא נודניק שהרבה יותר מזיק מאשר מועיל. eman 00:52, 23 מאי 2005 (UTC)
ערן, כל הכבוד שלקחת על עצמך לאסוף ראיות בשביל להדיח את גילגמש. אני מקווה שהוא לא יכול לחסום אותך כמו שהוא חסם אותי. הוא חסם אותי כבר כמה פעמים, וגם אחרי שטרול שיחרר אותי הוא חסם אותי שוב. תבדוק ביומן חסימות. 217.132.95.228 23:41, 22 מאי 2005 (UTC)
אני גם אתפרץ לי לשיחה. אני כאן מאז אוקטובר פלוס מינוס ואני יכול לראות באופן די ברור שגילגמש הוא אחד האנשים הבודדים בויקיפדיה (ובכלל) שבאמת קשובים לביקורת כלפיהם ולא רק שהוא קשוב אליה אלא אם שמים לב אפשר גם לראות שינוי בהתנהגותו, זאת בעקבות הצבעות, דיונים, ויכוחים והערות למיניהם. גילגמש של היום הוא בפירוש גילגמש שונה, קשוב יותר ובעיקר עדין יותר בנושאים מסויימים. רק על השינוי הזה מגיע לגילגמש את כל הכבוד. גילגמש הוא אחד מעמודי התווך של ויקיפדיה וככזה הוא מעורב נראה לי יותר מכל אחד כאן בויקי וחשוף ליותר טעויות (אגב, אני עדיין לא מבין איך הוא עושה תואר בו זמנית). לגבי ההתעצבנות של גילגמש מדברים אין מה לבקר אותו, לכולנו יש משהו שקרוב לליבנו בויקיפדיה ומעצבן אותנו שפוגעים בו (בדיוק כמו שערן כועס על הפגיעה בליברליזם הויקיפדי ואוסף "ראיות" למענו). גם מהפרק הזה גילגמש יקח משהו אני בטוח ויעשה את עבודתו נאמנה אפילו עוד יותר. (גילגמש, מצטער על האנליזה בגרוש). מלך הג'ונגל 08:03, 23 מאי 2005 (UTC)
גילגמש הוא אכן אחד מעמודי התווך של הוויקיפדיה, אולם בעניין אחד הוא מתעקש לא ללמוד (ויש לו משנה סדורה בנושא, אותה ניסה להעלים מדף השיחה שלו, אולם אני דאגתי לשמור עותק בדף שלי) - הוא אינו מפנים את עניין השימוש הזהיר בסמכויות המפעיל שניתנו לו, ועל כך אני מצר. לא רק אני הערתי לו אלא גם אחרים העירו לו במשך מספר חודשים - החל בדוד שי דרך אימן וכלה ברמי וטרול רפאים. ממפעיל מערכת אני מצפה לאתיקה מסוימת - לא לחסום משתמשים ככלי בוויכוח אלא לפנות למפעיל מערכת אחר, לא "להשמיד ראיות" מדף השיחה שלו וכו', ולצערי גילגמש לא עומד, לדעתי לפחות, ברמה הנדרשת הזו. לכשאצבור מספיק מקרים שכאלו אפנה לקהילה ואציג לה את המידע שאספתי ואבקש להצביע על שלילת זכויות מפעיל מערכת מגילגמש. זה לא יהיה רגע קל ואני בספק גדול אם אצליח לשכנע מספיק ויקיפדים כדי להשיג קונצנזוס להצעתי זו, ולהבין שיחד עם הדבש של גילגמש כמפעיל מערכת בא גם עוקץ שמאפיל עליו. בכל מקרה, לדידי הגיעו מים עד נפש ועל כן לקחתי על עצמי את המטלה הזו. ערןב 08:54, 23 מאי 2005 (UTC)
נא ראהעריכה
שלום! שים לב בבקשה לנסיון שעשיתי על מנת לידע את הציבור בקיומיינו לקראת הערך העשרים אלף. כל עריכה תתקבל בברכה.
אורי מוסנזון 10:46, 23 מאי 2005 (UTC)
מה עם קצת שיקול דעת?עריכה
בשביל מה ההפניה של בת שבע? הפנית לערך שאינו עוסק בה!--עמית 15:14, 23 מאי 2005 (UTC)
המ... בעצם אתה צודק. זכרתי את בת שבע רק בהקשר לש הפרשה עם דוד, אבל בעצם יש לה תפקיד גם אחר כך בענייני המלוכה. אני אמחק. תודה. ערןב 15:17, 23 מאי 2005 (UTC)
ויקיפדיה:מדיניות החסימהעריכה
בתור מפעיל מערכת, יש לדף זה השפעה ישירה עליך, אבקש את התייחסותך לדף זה. ראה גם ויקיפדיה: מזנון#ויקיפדיה:מדיניות החסימה. בתודה, טרול רפאים 16:03, 23 מאי 2005 (UTC)
כבר התייחסתי בדף השיחה וערכתי את הדף בעצמי :) ערןב 16:08, 23 מאי 2005 (UTC)
ויקי קנפועריכה
מדוע ולמה שיחזרת? אני הורדתי דעות סוציאליסטיות והרחבתי בעניין העירום, שכן היא לא היחידה שהצטלמה באתר וגם היא הרוויחה מזה כסף או לפחות התכוונה לזה.
הדעות הסוציאליסטיות הופיעו בדיוק במקום שבו הן אמורות להופיע - בחלק העוסק בדעות. החלק השני הוסר בגלל בעיה בתוכנה של הוויקיפדיה - משום מה זה שוחזר לגרסה מוקדמת יותר, ואני בספק אם הוא רלוונטי בכלל. בכל מקרה, יהיה נחמד יותר אם תזדהה. ערןב 17:16, 23 מאי 2005 (UTC)
חסימה?עריכה
שים לב ל[1] ולתרומות שלו. כל תרומה שלו כוללת גידופים וקללות (רק בדפי שיחה לפחות), עיין בתרומות. אין לי כח להתחיל לכתוב באנגלית (מה גם שלפי התגובות שלו לא נצליח במיוחד לדבר איתו) או שתחסום בינתיים זה לא לעניין. מלך הג'ונגל 23:03, 23 מאי 2005 (UTC)
למחוק גם התרומות שלו אולי. מלך הג'ונגל 23:04, 23 מאי 2005 (UTC)
אולי זה בכלל יעצבן אותו עוד יותר ויוליד לנו מכה חדשה (בינתיים הוא לא עקבי במיוחד והוא מתעסק בתחום די צר), אבל אתה הליברל שביננו אז תכריע :-). אני זז לישון בינתיים, מחר אני אתעורר עם אנרגיות ואשפוך את הידע הרב שצברתי מטלויזיה אמריקנית איכותית בנושא קללות אם זה מה שיוחלט. מלך הג'ונגל 23:10, 23 מאי 2005 (UTC)
עצור את הסוסים שלך. הוא אכן התחיל ברגל שמאל אבל נראה שיש לו הרבה מה לומר. חבל לחסום אותו (את הקללות הוא הפסיק די מהר) ועדיף לדעתי לגרור אותו לכתוב. ערןב 23:12, 23 מאי 2005 (UTC)
Hey And Hi, Manעריכה
THX for the remark. You're right about what you said, but I just hate the israelis a bit too much. Unfairly maybe, but I still do. I lived there for 25 years, so I read, write and speak perfectly, but my keyboard (i.e. the physical KBD) doesn't have hebrew characters. I once put little stickers but they faded away, so whatever I write in israelian I do via the on-screen keyboard, and BELIEVE me, it definitely IS a pain in the ass. I am subscribed in the US WP as www.jpfo.org quite obviously after the site bearing that name - check it out
As a matter of fact, I am just thinking now that if you or anyone is interested, what I could do is write something in script and send it as gif or jpeg or whatever and then someone could type it. I'd however stick to my first advice, which is to check out the english version first, as I've said before, not every word there is carved out of stone, and you're not obliged to translate every word, but these articles are far more complete and accurate.
Bye, www.jpfo.org
ראה בבקשה את ויקיפדיה:חופשת-מפעיל מערכת שנכתב, בין היתר, בעקבות המדריך שלך למפעילי מערכת. אציין שיש לפחות מפעיל נוסף שיצא לחופשה (למעשה הוא בא וחוזר מחופשה) מדובר בג'ון דו שמוותר מדי פעם על השראת המפעיל ועורך מתוך שם המתמש הישן שלו - ARH. גילגמש 10:39, 24 מאי 2005 (UTC)
אמירקיטעריכה
ראית את "הערך" החדש? מתניה 11:49, 24 מאי 2005 (UTC)
? ערןב 11:52, 24 מאי 2005 (UTC)
אכזבת אותי, תבדוק בשינויים האחרונים יש איזה אלמוני שפתח ערך לחברה שלו AMIRKIT אבל אני רוצה שאתה תמחק או תגדיל את זה, כדי שלא תגיד שאני מוחק ערכים לגיטימיים. מתניה 11:56, 24 מאי 2005 (UTC)
בדקתי את השם בעברית... :) אני אמחק ואפנה אליו. ערןב 11:57, 24 מאי 2005 (UTC)
סליחה, תודה מתניה 11:58, 24 מאי 2005 (UTC)
הוספת שפות לערך שליעריכה
כיצד אני יכול לדעת אם הערך אותו אני כותב, מופיע בשפות אחרות?
אתה צריך לחפש :) ברצינות. גש לערך על ערב הסעודית באנגלית ונסה לטייל על הקישורים היוצאים ממנו. אולי תמצא ערך מתאים. בברכה, ערןב 08:41, 25 מאי 2005 (UTC)
רוברט נוקסעריכה
יצרת את הערך, וכתבת אולטרה קצרמר המציין רק שמדובר בסופר ותייר. (ממתי תייר הוא מקצוע, אגב?) תרצה להרחיב בנוגע אליו? (אם תשים לב, אחד הויקיפדים הוסיף תגית מחיקה לערך) יובל מדר
אח... את הערך יצרתי עבור מחיצה על ידי פיל לפני כמעט שנה... תייר הוא "מקצוע" שהיה נהוג פעם - אנשים היו יוצאים למסעות ארוכים ברחבי העולם. אין לי הצעה טובה יותר לתרגום, אבל אשמח לקבל כזו. ערןב 10:46, 25 מאי 2005 (UTC)
ירושלים דליטאעריכה
בכוונה לא עשיתי שם קישור כי ירושלים דליטא מפנה כבר לוילנה - ואז הקישור כפול. מה דעתך (בינתיים אני לא משנה את מה שתיקנת). Deroravi 12:24, 25 מאי 2005 (UTC)
ראשית, במקרה כזה קישור כפול לא מזיק (כי מי שמקליק על הקישור לא יודע לאן הוא באמת מוביל). שנית, שים לב ששיניתי את הקישור לירושלים דליטא כך שהוא יצביע לפסקה מסוימת בערך, בניגוד לקישור בוילנה. בברכה, ערןב 12:34, 25 מאי 2005 (UTC)
פושקיןעריכה
שלום, יש לי חשש כבד שהתוספת החדשה לערך מועתקת אבל לא מצאתי מקור, מה אתה אומר? מתניה 14:40, 25 מאי 2005 (UTC)
גם לי. נסה לפנות לאלמוני שהעלה את הערך בדף השיחה של ה-IP שלו ולברר. בברכה, ערןב 14:44, 25 מאי 2005 (UTC)
כבר עשיתי את זה, הוא לא מגיב, לשים תבנית שכתוב? מתניה 14:49, 25 מאי 2005 (UTC)
כבר שמת, לא? בכל מקרה התוספת זקוקה לוויקיזציה. אולי גילגמש ישמח לערוך מחדש את הערך (הוא זה שיצר אותו מלכתחילה). ערןב 14:50, 25 מאי 2005 (UTC)
עריכה זה תהליך סלקטיביעריכה
עריכת אנציקלופדיה זה תהליך סלקטיבי. צריך לקבוע מה נכנס ומה לא. הגישה של "יש מספיק מקום בשרת לכן נקבל כל ערך" היא פסולה מיסודה - ככה מייצרים סמטוכה, לא אנציקלופדיה. כל חשיבותה של אנציקלופדיה היא ההבחנה בין העיקר לטפל. זה עיקרון בסיסי שכל מי שפעיל פה צריך להבין. Harel 14:54, 25 מאי 2005 (UTC)
עריכת אינציקלופדיה של נייר, שבה יש תוכן עניינים ומקום מוגבל היא תהליך סלקטיבי. עריכת אינציקלופדיה מקוונת אינה כזו, וזו הסיבה שלוויקיפדיה גם אין "עורך". זה הבדל בסיסי שכל מי שפעיל פה צריך להבין :) ערןב 14:57, 25 מאי 2005 (UTC)
הויקיפדיה היא פתוחה לכולם, ולכל אחד דעה משלו. גם זה עיקרון שכל מי שפעיל פה צריך להבין. נישאר ידידים ונמשיך לריב. Harel 14:58, 25 מאי 2005 (UTC)
כנראה. באמת עייפתי מהוויכוחים הללו בכל פעם מחדש. אולי נפצל את הוויקיפדיה לשתיים - ויקיפדיה, שתכיל הכל, ועיקרופדיה שתכיל אוטומטית רק את הערכים שהוכרזו כ"עיקר" ולא "טפל"? :) ערןב 15:01, 25 מאי 2005 (UTC)
טענתך המקורית - קיומו של הערך "ירושלים (אוהיו)" לא מונע מאף אחד לכתוב על ארוע חשוב או אישיות מפורסמת. כך גם הכלום בפיתה, מנהלי בתי ספר, מהנדסים שכל ייחודם בכך שמישהו מכיר אותם והחליט לכתוב עליהם ערך בוויקיפדיה וכיוצא באלה. כל המאמרים האלה לא לוקחים אפילו טיפת דם וירטואלית אחת שמעבירה את החמצן למאמריה של ויקי. משקלם זניח ואין סיכוי שהם יגרמו לקריסה כלכלית של האתר.
לא זאת השאלה. השאלה היא מה מטרתה של ויקי. האם ויקיפדיה היא אוסף של מידע, כל מידע (או כמעט כל מידע) ודי בכך שמישהו טרח וכתב ויצא לו מאמר סביר, שאמנם לא יהיה מומלץ, אך בוודאי שאיננו עילג (כמו מאמר על מנהל גמנסיה הרצליה שרציתי למחוק). האפשרות השנייה היא שוויקיפדיה היא אנציקלופדיה וככזאת היא חייבת לנפות את המידע החיוני והלא חיוני עבור הקורא. נכון שאני נכנס כאן לשאלה "מי יקבע מה חיוני ומה, מי שמך וכו'". לדידי, בתור אנציקלופדיה, ויקיפדיה חייבת לנפות את המידע הלא נחוץ. וכאן אני מסתייג ומודה שיש מידע שאין בו שום תועלת, אך הוא בכל זאת חייב להופיע בוויקיפדיה כמו המאמר על דודו טופז ופריס הילטון כי המידע הזה מעניין את הציבור ויש סיכוי סביר שהם יחפשו את המידע הזה והפתיחות הזאת של האתר תסייע לו רבות במשיכת קוראים שאולי יקראו את המאמר על נפוליון אחרי שקראו את המאמר על דודו טופז.
בחזרה לעיקר - מה בכל זאת צריך לנפות - את כל המידע האיזוטרי שקל למצוא אותו בגוגל. ולא, לא הכל חייב להופיע בעברית. ויקיפדיה היא לא מפעל תרגום. אם אין מאמר על העיירה המסכנה ההיא בארה"ב בעברית, זה לא אומר שאנחנו חייבים לכתוב את המאמר רק על מנת שהמידע יופיע. המאמרים האיזוטריים פוגעים בוויקיפדיה לא כי הם אוכלים מקום או שותים את המרחב. חלילה. הפגיעה שלהם בוויקיפדיה היא בכך שאנחנו מצטיירים כמו אתר לא רציני. באתר רציני המידע הזה לא היה מופיע. וכן, אני בעד אליטיזם. זאת לא מילה גסה. אם יוצאים מנקודת הנחה כזאת, קיומם של המאמרים האלה הוא הרסני. גילגמש 15:17, 25 מאי 2005 (UTC)
קיוותי שהרמז בתשובתי להראל היה מספק. עייפתי מוויכוחים אלו והטיעונים של שני הצדדים נשחקו עד דק. איני מתכוון להמשיך בהם בשלב זה פרט להערות קצרות ולקוניות והשתתפות בהצבעות. ערןב 15:23, 25 מאי 2005 (UTC)
גדודי התשעיםעריכה
הי, אתה מודע לכך שהם עומדים להיות חטיבה 900? מתניה 20:01, 25 מאי 2005 (UTC)
כן, זה מצוין בחלק מהערכים. אז? ערןב 20:02, 25 מאי 2005 (UTC)
רק רציתי לדעת כדי שתציין בערך, זה הכל. בהצלחה עם הערך (הוא אצלי במעקב המון זמן) מתניה 20:04, 25 מאי 2005 (UTC)
אני סיימתי את משימת הכינוס. כעת אחרים (אתה?) יכולים לשפר את הערך. הרבה יותר הגיוני בצורתו הנוכחית מאשר אוסף קצרמרים. ערןב 20:05, 25 מאי 2005 (UTC)
יש סיכוי, אבל לא בשבוע הקרוב, נראה. אכן יותר טוב כך. מתניה 20:07, 25 מאי 2005 (UTC)
תשים לב לשינוי בדיון מחיקהעריכה
זאת הודעה כללית לכל משתתפי הדיון ויקיפדיה:רשימת מועמדים למחיקה/ירושלים (אוהיו). תשים לב בבקשה לשינוי הצעת המחיקה. ההצעה היא לאחד את כל הערכים ששמם ירושלים לערך אחד תחת השם "מקומות ששמם ירושלים". תודה. גילגמש 16:09, 27 מאי 2005 (UTC)
תשים לב לשינוי בדיון מדיניותעריכה
מה עם הפרדת הערכים?עריכה
אמרת שאתה מפריד את דומיננטה וסאב-דומיננטה. לא? רצוי לעשות זאת. Ofeky 21:37, 27 מאי 2005 (UTC)
הרשאה למחוק ורסיה קודמת של The garden of Eden.jpg אורי ואיפה כותבים שהיא שייכת לי ולא תמחק???????????.
אוחזר מתוך "https://he.wikipedia.org/w/index.php?title=שיחת_משתמש:Eranb/ארכיון_11&oldid=24298617"
חזרה לדף המשתמש של "Eranb/ארכיון 11".
נערך לאחרונה ב־14 בנובמבר 2018, בשעה 13:59